এক সপ্তাহে ২০০ কোটি ছাড়িয়েছে ‘ধুরন্ধর’!

কলকাতা: বক্স অফিসে ঝড় তুলেছে ‘ধুরন্ধর’ (Dhurandhar)। পঁচিশের বক্স অফিস নম্বরের নীরিখেও দৌড়ে অনেকটা এগিয়ে আদিত্য ধর পরিচালিত সিনেমা। বিতর্ককে সঙ্গী করে বড় সাফল্য পেয়েছে এই ছবি এক সপ্তাহে কত আয় করল? দেখে নেব

মুক্তির পর থেকেই ব্যাপক সাড়া ফেলছে। বেশ কিছুদিন ধরেই আলোচনায় ছিল ‘ধুরন্ধর’। রণবীরের মারকাটারি অ্যাকশন ইতিমধ্যেই দর্শকদের মন জয় করছে।মুক্তির পরে সপ্তাহান্তে বক্স অফিসে ১০০ কোটি টাকারও বেশি আয় করেছিল ‘ধুরন্ধর’। যা থেকে সকলের ধারণা ছিল, এই ছবি ৭ দিনে প্রায় ১৭৫ কোটি টাকা আয় করবে। কিন্তু সপ্তাহের মাঝামাঝি সময়েই এই ছবির কালেকশন প্রত্যাশার চেয়েও অনেক বেশি। মাত্র সাত দিনেই বক্স অফিসে ২০০ কোটির মাইলফলক পার করেছে এই ছবি। আন্তর্জাতিক আঙিনায় ৩০০ কোটি ছুঁইছুই ‘ধুরন্ধর’-এর। ছবিতে উঠে এসেছে পাকিস্তানের (Pakistan) লিয়ারি শহরের কথা। কীভাবে গ্যাংস্টারদের মধ্যে কোন্দল চলত, তা-ও দেখা গিয়েছে ছবিতে। পাকিস্তানের লিয়ারি শহরে একসময় গ্যাংস্টারদের মধ্যে অভিযান চালিয়েছিল ভারতীয় গোয়েন্দা সংস্থা ‘র’। সেই ঘটনা উঠে এসেছে ছবিতে।